Embætti landlæknis hefur ekki enn birt skýrslu Hagfræðistofnunnar um þjóðhagsleg áhrif af sykurneyslu sem tilbúinn var í september á síðasta ári . Samið var um að Hagfræðistofnun mæti þjóðhagslegan kostnað af sykurneyslu en deilt er um hvort draga eigi neytendaábata frá kostnaðinum . Athugasemdir embættisins snúa að því að það taldi stærra svið tekið fyrir í skýrslunni en rætt hafi verið í upphafi og taldi að einungis ætti að líta til kostnaðar af sykurneyslu en ekki á ábata neytenda af henni . Telur Embætti landlæknis skýrsluna vera ókláraða og að hún sé ekki birtingarhæf . Hefur því ekki náðst samkomulag um birtingu skýrslunnar . Í samningi Hagfræðistofnunnar og landlæknis kom fram að reikna ætti þjóðhagslegan kostnað af sykurneyslu og var þar vísað í aðra athugun sem stofnunin hafði gert á þjóðhagslegum kostnaði af tóbaksneyslu þar sem bæði var litið á kostað og neytendaábata og var niðurstaða þeirrar skýrslu að þjóðhagslegur kostnaður , þ.e. kostnaður að frádregnum ábata væri á bilinu 13 - 90 milljarðar . Í skýrslunni um sykurskatt fór Landlæknisembættið hins vegar fram á að kaflinn um ábata yrði tekinn út . Voru báðar skýrslurnar því unnar með svokallaðri kostnaðar - ábatagreiningu ( e. social cost-benefit analysis ) til að meta heildaráhrif af neyslu tiltekinna vara . Samkvæmt heimildum Viðskiptablaðsins er skýrsla Hagfræðistofnunnar að miklu leyti samhljóða BS-ritgerð Ingibjargar Sólar Ingólfsdóttur í hagfræði við Háskóla Íslands frá því í júní í fyrra . Voru niðurstöður ritgerðarinnar þá leið að heildarkostaður af sykurneyslu væri á bilinu 2,9 - 16,2 milljarðar króna en að heildarábatinn væri hins vegar 18 milljarðar og því væri þjóðhagslegur ábati af sykurneyslu á bilinu 1,8 - 15,1 milljarðar króna . Benda niðurstöður ritgerðarinnar því til þess að þjóðhagslegur ábati sé af sykurneyslu sé umfram þjóðhagslegan kostnað . Nánar fjallað um málið í Viðskiptablaðinu sem kom út í dag . Áskrifendur geta nálgast blaðið undir Tölublöð , aðrir geta skráð sig í áskrift hér .